पुष्पकमल दाहाल

पुष्पकमल दाहाल उर्फ प्रचंड ( ११ डिसेंबर १९५४) हा एक नेपाळी राजकारणी व देशाचा विद्यमान पंतप्रधान आहे. नेपाळ कम्युनिस्ट पक्ष (माओवादी-केंद्र) ह्या पक्षाचा तो विद्यमान चेरमन आहे. ह्यापूर्वी प्रचंड २००८ ते २००९ दरम्यान पंतप्रधानपदावर होता.

कट्टर साम्यवादी विचारांच्या प्रचंडने १९९६मध्ये नेपाळ सरकारविरोधात सशस्त्र बंडखोरी चालू केली. त्यानंतर घडलेल्या यादवीयुद्धात सुमारे १७,००० नेपाळी लोक मृत्यूमुखी पडले. अखेर २००८ साली चकमकी थांबल्या व निवडणुका घेण्यात आल्या. ह्या निवडणुकीत बहुमत मिळवून प्रचंड सत्तेवर आला परंतु केवळ एका वर्षातच त्याला राजीनामा देणे भाग पडले.

२०१६ मध्ये नेपाळमध्ये राजकीय अस्थैर्य निर्माण झाले ज्यामुळे नेपाळी नेत्यांनी प्रचंडची पंतप्रधानपदावर पुन्हा निवड केली.

बाह्य दुवे
प्रचंडची मुलाखत

वर्ग:नेपाळचे पंतप्रधान
वर्ग:पुरुष चरित्रलेख